Καιρό είχαμε να τα πούμε εκτός δουλειάς.
Πώς είσαι;
Καλά... Τι...
Πώς βρήκες το διαμέρισμά μου;
Δεν κατάφεραν να μου τα πάρουν όλα.
Έχω ακόμη τη λίστα επαφών μου.
Μπορώ ν' ανέβω επάνω για δυο λεπτά;
Θέλω να σου μιλήσω για κάτι.
Περιμένω κόσμο.
Ας τα πούμε εδώ.
Τι τρέχει;
Εντάξει, λοιπόν. Θυμάσαι πριν από κάνα δυο χρόνια,
συγκεκριμένα,
που κοιμήθηκες μαζί μου και το χρησιμοποίησες για να πάρεις προαγωγή;
Και δεν σε κρίνω.
Πραγματικά. Θα είχα κάνει ακριβώς το ίδιο.
Σου βγάζω και το καπέλο,
και μπορεί ακόμη και να πληγώθηκα λιγάκι.
Το ξεπέρασα, όμως.
Τέλος πάντων. Το θυμάσαι αυτό, έτσι;
Δεν... Εγώ δεν...
Εντάξει, έπαιξες το παιχνίδι. Το καταλαβαίνω.
Όταν παίζεις το παιχνίδι, όμως, δέχεσαι και τις συνέπειες.
Και... χρειάζομαι τη βοήθειά σου.
Θέλω αποδείξεις ότι ο Φρεντ έχωσε κάτω από το χαλί την υποτιθέμενη "συμπεριφορά" μου.
Κι εσύ είσαι η ζωντανή απόδειξη της συνέργειάς του.
Γι' αυτό θέλω να μιλήσεις επίσημα σε ρεπόρτερ.
Θες να τα βάλω με τον Φρεντ;
Το ξέρω, δεν ζητάω και λίγα.
Πώς θα μπορούσα; Εδώ μιλάμε για τη δουλειά μου, την καριέρα μου.
Το ξέρω. Κατ' εμέ, την έχεις κερδίσει.
Και είσαι αστέρι κιόλας.
Μπορείς να μιλήσεις ανώνυμα.
Απλώς χρειάζομαι κάποιον να το επιβεβαιώσει.
Δεν... Δεν ξέρω σίγουρα.
Ξέρεις κάτι; Όταν σε πρωτογνώρισα, ξέρεις τι σκέφτηκα;
Με άγγιξε η φιλοδοξία και ο ιδεαλισμός σου.
Κι αυτό που έκανες...
Αυτό που έκανες με αιφνιδίασε.
Σίγουρα μια τέτοια επιλογή είχε το κόστος της.
Και σίγουρα τη σκέφτεσαι ακόμη.
Ομολογώ πως αναγκάζομαι να εξετάσω τη συμπεριφορά μου.
Γιατί, λοιπόν, ο Φρεντ είναι ο μόνος που δεν χρειάζεται να τσεκάρει τη δική του;
Ξέρω ότι έχει αλλάξει ο κόσμος,
αλλά δεν θα έπρεπε να ζούμε όλοι με τους ίδιους κανόνες;
Μάλλον ναι.
Έχω ήδη μιλήσει με ρεπόρτερ.
Η ιστορία σου θα βγει ούτως ή άλλως.
Ούτε φαντάζεσαι πόσο ισχυρό είναι να ελέγχεις το αφήγημα.
Εντάξει. Θα το σκεφτώ.
Μόνο αυτό ζητώ.
Σ' ευχαριστώ.
Σ' ευχαριστώ, Χάνα. Είσαι πραγματικά μοναδική.
Γαμώτο.
Παρακαλώ;
Καλησπέρα, κυρία Λίβι. Έχει έρθει η Μπράντλεϊ Τζάκσον.
- Γαμώτο! - Να περάσει;
Ναι. Δώσε μου λίγα λεπτά.
- Και στείλ' την επάνω, εντάξει; - Ασφαλώς.
Εντάξει. Γαμώτο.
Θεέ μου...
Μην πηδήξεις! Πιες καλύτερα.
Αυτή η θέα...
Ω, ναι.
Όλο το σπίτι είναι... Πω πω!
- Σ' ευχαριστώ. - Πω πω.
Ευχαριστώ. Ναι, το αγόρασα την... πέμπτη χρονιά.
Πρέπει να ένιωσες πολύ ωραία.
Ναι, το ένιωθα σαν οχυρό.
Όντως ένιωθα ωραία. Για λίγο τουλάχιστον.
- Εις υγείαν. - Στην υγειά μας.
Ξέρω ότι είναι δύσκολο.
Ναι. Είναι.
Θεωρώ δίκαιο, όμως, να μας πεις πώς νιώθεις.
Εντάξει. Απλώς νιώθω ότι...
Ελπίζω, τώρα που μοιράζομαι το διαζύγιό μου με την Αμερική,
να συνειδητοποιήσουν ότι...
η σεξουαλική μου ζωή θα γίνει πολύ καλύτερη...
επιτέλους!
Πρέπει να το πεις αυτό!
Η ειλικρίνεια είναι ό, τι καλύτερο, και αρέσει στον κόσμο.
Δεν μπαίνεις κι εσύ στο Tinder;
Ελεύθερη είσαι. Θα μπούμε μαζί.
Πες μου ότι αστειεύεσαι.
Εννοείται αυτό.
Ναι.
Σε ενδιέφερε ποτέ ο γάμος;
Όχι.
Αυτό ήταν πολύ αποφασιστικό "όχι".
Έχω δει πώς είναι ο γάμος.
Δεν κάνω για τέτοια. Δεν ξέρω καν αν πιστεύω στην αγάπη.
Ο γάμος παραείναι μεγάλο άλμα για μένα.
Κρίμα είναι.
Βρίσκεις; Είσαι ακόμη υπέρ;
Ναι, είμαι. Τον βρίσκω... εννοιολογικά υπέροχο.
Είναι όμορφη η συντροφικότητα, με οποιαδήποτε μορφή κι αν έρθει,
ή ακόμη κι όσο και αν κρατήσει.
Θέλω να σου μιλήσω για κάτι.
Δεν ξέρω από πού ν' αρχίσω, όμως.
Έλεος. Εδώ έβγαλα τα άντερά μου μπροστά σου! Άρχισε απ' όπου θες.
Εντάξει.
Είναι μια συνέντευξη που θέλω να κάνω.
Και θεωρώ πως θα ωφελήσει πολύ κι εμάς και την εκπομπή.
Σε προειδοποιώ εξαρχής, όμως, ότι είναι ένα ευαίσθητο θέμα.
Άσε τα μεσοβέζικα. Τι είναι;
Εντάξει.
Επικοινώνησε μαζί μου ο Μιτς και θέλει να του πάρω συνέντευξη στην εκπομπή.
Τι;
Προφανώς, έχει κάποιον σκοπό.
Θέλει να ξεμπροστιάσει τον Φρεντ επειδή προωθούσε κουλτούρα που έκλεινε στόματα.
Και προφανώς, θέλει να εκδικηθεί, με τον πιο απλό και ολοφάνερο τρόπο.
Μα για να κατηγορήσει τον Φρεντ, πρέπει να παραδεχτεί ότι ήταν μέρος του προβλήματος,
μια εξαιρετικά εντυπωσιακή αφετηρία για συνέντευξη.
Ξέρω ότι μπορώ να τον πιέσω να μιλήσει, ιδίως με τη βοήθειά σου.
Κι αν ξεμπροστιάσουμε και τον Φρεντ ταυτόχρονα;
Και γαμώ!
Τι θέλεις να πω;
Θέλω ν' ακούσω την ειλικρινή σου γνώμη.
Όταν είπες ότι επικοινώνησε μαζί σου,
εννοούσες ότι έστειλε email, τηλεφώνησε ή...
Συναντηθήκαμε από κοντά.
Μάλιστα.
Και δεν σκέφτηκες να έρθεις πρώτα σ' εμένα;
Όχι... έπρεπε να το έχω κάνει.
Δεν το έκανες, όμως.
Πιθανώς επειδή σκέφτηκα πως θα έλεγες να μην το κάνω.
Και ήθελα να τον ακούσω.
Ένιωσα πως θα ήταν ανεύθυνο να μην το κάνω.
Ανεύθυνο...
Ναι, ανεύθυνο.
Άλεξ, δεν θα σου το έλεγα ποτέ,
αν δεν πίστευα πως είναι μια ευκαιρία για εμάς τις δυο.
Πάψε να μιλάς για εμάς! Δεν υπάρχει "εμείς"!
Εσύ θα του μιλήσεις κι εγώ θα καταστραφώ!
- Άκουσέ με ένα λεπτό. - Έλεος!
Πραγματικά, δεν θεωρώ ότι θα πήγαινε έτσι.
Το ξέρεις ότι δεν θέλει μόνο τον Φρεντ Μίκλεν, έτσι;
Θέλει τους πάντες. Θέλει παρέα στη μαύρη μιζέρια του.
Και ξέρεις κάτι; Κι εμένα μαζί!
Μα δεν θα το επέτρεπα ποτέ αυτό.
- Πώς ακριβώς; - Θα σε προστάτευα...
Δεν χρειάζομαι προστασία!
Δεν έκανα κάτι κακό. Ο Μιτς έκανε.
Κι αν τον σιγοντάριζε ο Φρεντ, ποιος χέστηκε;
- Δουλειά είναι! Έλεος. - Δεν...
Τον προστάτευε επειδή ο Μιτς απέφερε κέρδη,
κι επειδή ήταν μια κλειστή αντροπαρέα κι ό, τι άλλο πας να υποδείξεις!
Όλοι ξέρουν ότι αυτή η κουλτούρα αποσιώπησης υφίσταται!
Δεν χρειαζόμαστε εσένα να μας πεις πώς λειτουργεί ο κόσμος!
Θέλουμε να στρωθείς να κάνεις τη δουλειά σου,
η οποία περιλαμβάνει την ελάχιστη αφοσίωση σ' εμένα!
- Αφοσίωση; - Ναι!
- Καλύτερα να πηγαίνω. - Ναι, καλύτερα.
Ξέρεις γιατί πλησίασε εσένα, έτσι; Γιατί είσαι εύκολος στόχος.
Θα πάρει αυτό που θέλει και θα βγει λάδι,
εις βάρος της καριέρας σου και της γαμω-εκπομπής μου.
Κι αν κρίνω απ' το πόσο εύκολα πείστηκες, δεν έκανε λάθος.
Θα φύγω μόνη μου.
Φύγε μόνη σου.
Τι λες τώρα! Η Μπράντλεϊ Τζάκσον!
Δεν είσαι η Τζάκσον του The Morning Show; Θεέ μου!
Σκάσε, μωρέ! Έχεις δουλειά;
Ναι, κανονίζω συναντήσεις
και σκέφτομαι τις επιλογές μου.
- Γιατί, σου έλειψα; - Κάτι τέτοιο.
Τι τρέχει, ρε συ;
Δεν ξέρω.
Κατέστρεψα τις ζωές μας;
Έλεος! Πρέπει να τραβηχτώ εκεί πάνω να σε κάνω αγκαλιά, γαμώτο;
Σοβαρολογώ, Χαλ. Εγώ...
Μια χαρά ήμασταν ως οικογένεια.
Δεν ήμασταν κι οι καλύτεροι,
αλλά λειτουργούσαμε.
Και...
ο μπαμπάς θα μπορούσε να τη σκαπουλάρει.
Κανείς δεν είδε. Κανείς δεν ήξερε τίποτα, εκτός από σένα κι εμένα.
Κι εγώ... Για κάποιον λόγο, μου καρφώθηκε
ότι θα διόρθωνα κάτι αν...
Αν τον "έδινα".
Πόσο τέρμα αλαζονικό είναι αυτό;
Και τι διόρθωσε;
Ο μπαμπάς πήγε φυλακή, η μαμά σάλταρε,
εγώ έγινα μια θυμωμένη μαλάκω.
Και πριν ήσουν θυμωμένη μαλάκω, αλλά...
Ζω ξανά και ξανά αυτό το μοτίβο.
Απλώς... μ' έχω σιχαθεί πια.
- Τελείωσες; - Ναι.
Ο μπαμπάς ήταν αλκοολικός. Σκότωσε ένα παιδί.
Κι αν δεν τον είχες καταγγείλει, μπορεί και να ξαναγινόταν.
Πόσες φορές οδηγούσε πιωμένος μ' εμάς στο αμάξι;
Δεν μ' έκανες εσύ ναρκομανή. Είμαι ναρκομανής επειδή...
κάτι δεν πάει καλά στο μυαλό μου.
Ξέρεις γιατί θα γίνω καλά;
Γιατί τα ναρκωτικά σε χαλάνε;
Όχι. Επειδή...
μοιάζεις να πιστεύεις πως αξίζει να σωθεί ο κόσμος,
και το διασκεδάζω απίστευτα να σε παρακολουθώ.
Το έβλεπα μια ολόκληρη ζωή.
Απλώς χαίρομαι που το βλέπουν κι όλοι οι άλλοι πλέον.
Θα γίνω καλά για να μη χάσω το γαμημένο το πανηγύρι.
Αν ζορίζεσαι να κάνεις φίλους εκεί πάνω, χέσ' τους.
Δεν τους χρειάζεσαι.
Δεν ξέρουν τι τους γίνεται, και χρειάζονται να τους το πεις εσύ.
Μου λείπεις.
Σ' αγαπώ, αδελφέ.
Κι εγώ σ' αγαπώ.
- Γεια σου, ρε Μιτς! - Μπίλι, αγόρι μου.
- Καλώς μας ξανάρθες. - Ευχαριστώ.
- Χαίρομαι. - Χάρηκα που σε είδα.
Έλπιζα να περάσεις,
γιατί ήθελα να σου πω ότι πολλοί θεωρούμε ότι σ' αδίκησαν.
Πάει, χάλασε ο κόσμος.
- Ευχαριστώ. - Κουράγιο.
Το εκτιμώ πολύ.
Γεια. Η Άλεξ είμαι. Χίλια συγγνώμη που τηλεφωνώ τόσο αργά.
Ναι, το ξέρω. Σίγουρα εξεπλάγης που μ' ακούς,
αλλά νομίζω πως έχουμε αργήσει πάρα πολύ να τα πούμε.
Να βρεθούμε για φαγητό αύριο; Θα ήταν πολύ σημαντικό για μένα.
Έγινε!
Θεέ μου. Εντάξει.
Θεέ μου.
Επιστρέφουμε σε 30"!
Πρέπει να ομολογήσω ότι μ' αρέσετε τρομερά μαζί.
Η ΣΑΡΑΠΟΒΑ ΣΤΗΡΙΖΕΙ ΤΙΣ ΕΠΙΧΕΙΡΗΜΑΤΙΕΣ
Είναι σαν φοβερός αγώνας τένις.
- Ευχαριστούμε! - Ευχαριστούμε.
Νομίζω πως η Μαρία μας έδωσε μια υπέροχη πάσα.
Μη χάσετε την εμφάνισή της...
Μάγκι!
Έλα, κάτσε. Κάνε μου παρέα.
Κοίτα, τα υπέρλαμπρα αστέρια μας. Δεν είναι πολύ ξεχωριστές;
Έχεις καταφέρει να κρατήσεις τον έλεγχο.
Συγχαρητήρια.
Νιώθω τόσο σπουδαίος.
Αν ήθελες δήλωση για την Μπράντλεϊ, ας μου τηλεφωνούσες.
Δεν ήρθα να μιλήσουμε για την Μπράντλεϊ, ούτε να τα πιω.
Μη με δελεάζεις, Μάγκι. Τρελαίνομαι να μαντεύω.
Τέλεια! Θα σου πω, λοιπόν.
Ήρθα να μάθω αν ραδιουργείς για να πάρεις τα ηνία της εταιρείας.
Πάντα.
Σε ποια απ' όλες αναφέρεσαι;
Μίλησα με κάποιον από μέσα.
Θέλει να ερευνήσω έναν ισχυρισμό
που θα ενοχοποιούσε τον Φρεντ κι ολόκληρο το δίκτυο.
Τόση συνωμοσία και ίντριγκα.
Θα χρειαστώ κάτι πιο συγκεκριμένο από μια ανώνυμη πηγή.
Δεν προδίδω τις πηγές μου.
Εντάξει, λοιπόν.
Αυτό το άτομο, όμως,
δεν θα έκανε τέτοιο βήμα χωρίς κάλυψη.
Υποθέτω πως αυτή η κάλυψη είσαι εσύ.
Αν δεν ήμουν καλύτερη δημοσιογράφος, θα 'λεγα πως είμαι σίγουρη γι' αυτό.
Εντάξει. Καταλαβαίνω γιατί θα έκανες την κίνηση.
Είσαι καινούριος.
Περνιέσαι για αδιαπέραστος, μα δεν είσαι,
και τώρα αρχίζεις να το συνειδητοποιείς.
Όλοι ξέρουν πως ο Φρεντ δεν σε ήθελε.
Τον ανάγκασε το Δ.Σ. Μέχρι εσύ το ξέρεις.
Δεν το ήξερα αυτό. Θα βάλω τα κλάματα.
Θα σε κρατήσει όσο χρειάζεται,
δηλαδή, μια διετία το πολύ.
Φαντάζομαι, λοιπόν, πως αν κάποιος σου φέρει μια ιστορία
περί συνέργειας του αφεντικού σου,
που σε τοποθετεί ωραιότατα σε θέση ισχύος, θα πεις "ναι".
Αυτό που παρεξηγείς, Μάγκι,
είναι πόσο λίγο μ' ενδιαφέρει αν θα χάσω αυτήν την κωλοδουλειά.
Θα βρω άλλη.
Πάντως, ένα δίκιο το 'χεις. Δεν πολυσυμπαθώ τον Φρεντ.
Ούτε και τον φοβάμαι, όμως.
Είναι ένας άλλος Μάγος του Οζ, αδύναμος, που κρύβεται πίσω από μια κουρτίνα.
Αν θέλει να μ' απολύσει, θα το κάνει. Δεν τη χρειάζομαι τη δουλειά.
Την κάνω μόνο επειδή έχει πλάκα.
Την κάνω πάρα πολύ καλά,
και βρίσκεις ευκολότερα γκόμενες όταν δουλεύεις.
Δεν ξέρεις ότι όταν πρωτοξεκίνησα,
ο Φρεντ μού έδωσε την ιστορία με τη συγχώνευση του UPLA.
Έτσι εκτοξεύτηκε η καριέρα μου ως δημοσιογράφος.
Έχεις μια σχετική αφοσίωση σε τέτοιον άνθρωπο.
Όχι αιώνια αφοσίωση.
Μόνο αρκετή ώστε όταν ερευνάς την ανταρσία εναντίον του,
κάνεις τα πάντα για να βεβαιωθείς πως ξέρεις καλά τα πάντα στην υπόθεση.
Ανυπομονώ να μιλήσω με τον ίδιο.
Καλή επιτυχία, λοιπόν.
Είναι δύσκολο να παραδέχεσαι το λάθος σου, αλλά νοιάζομαι για την εκπομπή...
υπερβολικά για να μ' εμποδίσει ο πληγωμένος εγωισμός μου.
Γι' αυτό, άλλωστε, επέλεξα την Μπράντλεϊ,
και, προφανώς, αυτό μας έχει βάλει σε πολύ επικίνδυνη κατάσταση. Όλους μας.
Πίστευε πως θα δεχόσουν μια συνέντευξη με τον Μιτς;
Έλα ντε. Κι όμως.
Και πιστεύει πως ο Μιτς έχει κάτι που θα μπορούσε να σε καταστρέψει.
Απίστευτο. Μένω άναυδος. Ναι μεν απεγνωσμένος ο Μιτς,
- αλλά αυτό υπερβαίνει τα εσκαμμένα. - Το ξέρω.
Έπρεπε να την έχουμε ξεφορτωθεί
όταν μίλησε για την έκτρωσή της στον αέρα, ακριβώς όπως είπες.
Και... δεν ξέρω. Δεν ξέρω, Φρεντ.
Νομίζω πως κάπως... Έχασα τα λογικά μου.
Πραγματικά το πιστεύω. Και είναι... ντροπιαστικό. Ντρέπομαι.
Θα σου είχα κάνει κουβέντα στη δουλειά, αλλά είναι κάπως ευαίσθητο θέμα.
Και ελπίζω να μη νιώθεις περίεργα που σε κάλεσα εδώ.
Μα είμαστε φίλοι, σωστά;
Και απλώς... Θέλω να μ' ακούσεις ως φίλη.
Ακριβώς. Είμαι όλος αφτιά, φίλη.
Επίσης, να σε προετοιμάσω πως αυτό που θα σου πω
θα μπορούσε να αποβεί πολύ επικίνδυνο
για το Ειδησεογραφικό, του οποίου ηγείσαι.
Τι εισαγωγή! Συνέχισε, σε παρακαλώ.
Ο Μιτς Κέσλερ θέλει να του πάρω συνέντευξη.
Αλήθεια;
Ναι. Κι είναι ένα πολύ γοητευτικό καθίκι.
Κάπως έχει καταφέρει, όμως, να βγει θύμα
στο γενικότερο πλαίσιο.
Βαρετή τηλεόραση, κατ' εμέ.
Συμφωνώ. Επίσης, όμως, ισχυρίζεται πως έχει αποδείξεις
ότι ο Φρεντ έκλεινε τα στόματα γυναικών που κοιμόταν μαζί τους ο Μιτς.
Θέλει να ανατρέψει τον βασιλιά.
Κι αν αυτό είναι κάτι που σ' ενδιαφέρει, σίγουρα ενδιαφέρει κι εμένα.
Ίσως να εκλάβεις ως βολικό αυτό που θα πω. Δεν θα 'χες άδικο.
Ο Μιτς πάντα είχε κάτι που με απασχολούσε.
Τρώγαμε μαζί, παίζαμε γκολφ, ερχόμουν στην εκπομπή.
Τον άφηνα, γυρνούσα στο σπίτι
κι ανακουφιζόμουν τρομερά που έβλεπα την Τζενίβα.
Είχα έναν φόβο ότι κατά κάποιον τρόπο
είχα σπιλωθεί και μόνο που βρισκόμουν κοντά του.
Αν μετανιώνω για κάτι, αυτό είναι ότι δεν άκουσα το ένστικτό μου
πως κάτι δεν πήγαινε καλά μαζί του.
Και που αφέθηκα να πιστέψω, έστω ελάχιστα, ότι εσύ ήσουν κομμάτι του προβλήματος.
Και γι' αυτό θύμωσα τόσο όταν στράφηκες εναντίον μου.
Εν μέρει, ήταν θυμός προς τον εαυτό μου.
- Θα μου πεις τι... - Το επεξεργάζομαι.
Μπορείς να το κάνεις φωναχτά ή... Με αγχώνεις.
Μόλις το επεξεργαστώ.
Εντάξει. Για να έχεις όλα τα δεδομένα,
ίσως να έχω κάνει ένα τεράστιο γαμημένο λάθος και το είπα στην Άλεξ Λίβι πρώτα.
Ωχ, όχι. Και πήγε καλά;
Όχι, δεν πήγε τέλεια. Τρέμει, κυρίως επειδή είναι ένοχη.
Είπε "Μα όλοι ξέρουν ότι υπάρχει μια κλειστή αντροπαρέα
και μια κουλτούρα αποσιώπησης και σεξισμού".
Έτσι είπε.
Φαντάζομαι πως δεν σου πολυάρεσε.
Όχι. Δεν την ενδιαφέρει, Κόρι, γιατί τη βολεύει!
Είναι η μόνη γυναίκα στην αντροπαρέα,
αλλά τώρα θα το παίζει η μόνη επιζήσασα της αντροπαρέας.
Αυτά είναι μαλακίες, όμως. Και θέλω να κάνω την κουβέντα.
Και είτε το έκανες ηθελημένα είτε όχι, μου έδωσες τη δύναμη να την κάνω.
Πω πω. Μάλιστα.
Και ξέρω τι σημαίνει αυτό για σένα,
καθώς και τι σου ζητάω. Και...
Και πραγματικά δεν μου αρέσει να είμαι αγγελιαφόρος ολέθρου
σε ανθρώπους που νοιάζομαι.
Ανθρώπους που θέλω στη ζωή μου.
Κοίτα...
Φαίνεται πως μόνο εμείς οι δυο νοιαζόμαστε για την εκπομπή.
Και μπορούμε να διορθώσουμε την πορεία της. Θα το προσπαθήσω.
Οι θεατές μας αξίζουν λίγη τάξη.
Συμφωνώ κι επαυξάνω.
- Κι αυτό δεν περιλαμβάνει την Τζάκσον. - Όχι.
Όχι. Πρέπει να πάρει πόδι αυτή.
- Να σε ρωτήσω κάτι; - Ναι.
Η μακροημέρευση του The Morning Show
πιθανώς να σου εξασφαλίσει τη λεγόμενη "καλή ζωή".
Το έχεις σκεφτεί αυτό προτού να τα τινάξεις όλα στον αέρα;
Ειλικρινά, Κόρι, ναι.
Τότε, λοιπόν, νομίζω πως το επεξεργάστηκα.
Και;
Φίλε, μ' είχες απ' το "Φρεντ Μίκλεν".
Εντάξει.
- Σε μια προσπάθεια να φανώ ειλικρινής... - Εντάξει.
Πρέπει να γίνουν κι άλλες αλλαγές.
Ξέρεις ότι διεξάγουμε εσωτερική έρευνα.
Έχουν προκύψει πληροφορίες για έναν συνάδελφο που ξέρω ότι νοιάζεσαι,
αλλά θα υπάρξουν συνέπειες.
Για ποιον;
Τον Τσάρλι Μπλακ.
Έχει καταστεί σαφές ότι ήξερε για τη συμπεριφορά του Μιτς
και επέλεξε να τον προστατεύει.
Είμαι σίγουρος πως πίστευε ότι δρούσε προς όφελος της εκπομπής, αλλά και πάλι.
Εντάξει.
Ο Τσιπ...
Η αμαρτία του ήταν η παράλειψη, όπως όλων μας.
Έλα τώρα, Φρεντ. Αυτός ο τύπος που περιγράφεις τώρα,
απλώς δεν είναι εκείνος.
Άλεξ, εκείνος έκανε κουμάντο.
Το χρειαζόμαστε αυτό.
Θεέ μου. Εντάξει, θα... Άσε με λίγο να...
Να τα χωνέψω όλα αυτά. Στάσου.
Θέλω να νιώθεις ασφαλής στο εξής.
Θέλω να συναντήσεις τον επικεφαλής υποψήφιό μου, τον Μάρλον Τέιτ.
Θέλω να νιώσεις πως είναι μια σχέση που σε ικανοποιεί.
Θα μου κάνεις αυτήν τη χάρη;
Ναι, θα το κάνω. Θα τον συναντήσω.
- Γεια. Τι κάνεις; - Καλά.
Σου τηλεφώνησα χθες βράδυ.
Ναι, έβλεπα ένα ντοκιμαντέρ. Για έρευνα. Απορροφήθηκα.
Μη λες ψέματα. Το ξέρω πως μ' αποφεύγεις.
Δεν θύμωσα, εντάξει;
Κοίτα, να τα πούμε κάπου αλλού αυτά;
Ναι.
Συγγνώμη, μα άλλο να το λέμε στο τμήμα Προσωπικού
- κι άλλο στους συναδέλφους μας. - Όχι, καταλαβαίνω.
Και δεν πειράζει.
Και ξέρω ότι η αποκάλυψη στο τμήμα Προσωπικού δεν ήταν το καλύτερό σου.
Τι εννοείς; Όχι, η ανάκριση από κάποια Σίλα
για τα σεξουαλικά μου ήταν υπέροχη.
Το συνιστώ ανεπιφύλακτα, αν δεν θες να ερεθιστείς ποτέ ξανά.
Μακάρι να μην είχε συμβεί αυτό,
αλλά, στην τελική, κάναμε το σωστό.
Κι επειδή δηλώσαμε τη σχέση μας στη Σίλα, δεν σημαίνει ότι θα βγούμε στον αέρα
και θα βγάλουμε ντουντούκα.
Μπορούμε να το κάνουμε με το πάσο μας, σταδιακά.
Πώς ακριβώς; Νιώθω πως μπορεί να γίνει ή το ένα ή το άλλο.
Άσε με να σε βγάλω για φαγητό. Έλα. Να το γιορτάσουμε.
Έξω απ' τους τέσσερις τοίχους του σπιτιού μου,
αλλά όχι κάπου όπου πρέπει να δίνουμε εξηγήσεις σε συναδέλφους.
Και θα είναι αληθινό ραντεβού.
Δεν θα ήταν το πρώτο μας;
Τεχνικώς, νομίζω πως ναι.
Θα μ' έκρινες επειδή πήγα μαζί σου απ' το πρώτο ραντεβού;
Όχι, μα ο "μπαμπάκας" θα σ' έκρινε.
- Όχι εδώ. - Δέχομαι.
Εντάξει, φύγε.
Και λίγο καιρό μετά,
θα αναθέσουμε στην Μπράντλεϊ ένα πολύ δελεαστικό ρεπορτάζ, αλλά εξωτερικό.
Όλοι ξέρουμε πόσο τα λατρεύει αυτά.
Εμείς οι δυο θα αναλάβουμε απ' το στούντιο.
Και θα πάει τόσο καλά,
που θα πούμε στον Τύπο ότι δοκιμάζουμε ένα νέο φορμάτ.
Εκείνη θα μείνει κι άλλο εκτός,
και οι θεατές θα συνηθίσουν να ξυπνούν κάθε πρωί με τα δικά μας πρόσωπα,
ώσπου, τελικά, θα γίνει μια ανακοίνωση.
"Παρότι η Μπράντλεϊ απόλαυσε την παρουσία της στο Morning Show,
συνειδητοποίησε πως το πραγματικό της πάθος είναι το εξωτερικό ρεπορτάζ".
Το δίκτυο δείχνει καλό. Παρουσιάζουμε μια νέα ομάδα: Άλεξ και Ντάνιελ.
Σου εμπιστεύομαι πάρα πολύ ευαίσθητες πληροφορίες
γιατί πιστεύω... πως εσύ κι εγώ θα ήμασταν εξαιρετικό δίδυμο.
- Άλεξ; - Ναι;
Με κολακεύεις απίστευτα.
Δεν έχεις ιδέα πόσο περίμενα ν' ακούσω αυτά τα λόγια,
μα μιλάμε για μεγάλη αλλαγή.
Ας μείνει μεταξύ μας, λοιπόν, προς το παρόν. Εντάξει;
Έλα. Ναι. Άκυρο με το YDA.
Το ξέρω, αλλά μπορώ να ηρεμήσω εγώ την Όντρα.
Είχαμε μια εξέλιξη εδώ.
Κοίτα, μπορεί να φέρομαι χαζά, μα καλύτερος εχθρός ο γνώριμος εχθρός.
Ναι;
Τι...
Είσαι καλά;
Ναι, μια χαρά.
Δεν δείχνεις μια χαρά.
Τρέμεις ολόκληρη και...
Μόλις ήπια καφέ με τον Σάιμον Ράικλ, απ' το εταιρικό.
Δεν τον ξέρω τον κύριο. Είναι καλά; Τι...
Κοιμάται με τον βοηθό του Φρεντ Μίκλεν, τον Τζέιμς.
Με σκοτώνεις μ' αυτές τις μαλακίες, Ρίνα.
- Τι σκατά λες; - Εντάξει, καλά.
Ο Φρεντ είδε τον Μάρλον Τέιτ πριν δυο μέρες,
και τώρα, ο Τέιτ έχει ραντεβού με τον Κόρι Έλισον αύριο.
Ωραία;
Το βρίσκεις ωραίο;
Ναι, μια... Μια απλή συνάντηση είναι, ρε γαμώτο.
Αξιολογούν άτομα για τη θέση μου κάθε χρόνο, βασικά.
Κομμάτι του εταιρικού κύκλου ταλαιπωρίας.
Νομίζουν πως αυτό σου δίνει γκάζια. Κίνητρο.
Τέτοιες μαλακίες μαθαίνουν στα σεμινάρια στο Άσπεν.
Μαλάκες είναι.
Είμαι εφτάψυχος, εντάξει; Δεν έχω εξαντλήσει όλες τις ζωές ακόμη.
Δεν έχω πάθει ακόμη ανακοπή λόγω στρες,
και...
Δεν έχει έρθει η ώρα μου.
Ρίνα;
Ό, τι κι αν γίνει, δεν θα πάθεις τίποτα.
Θα το φροντίσω εγώ. Εντάξει;
Πω πω. Πόσο καιρό γίνεται αυτό;
Εννέα υπέροχους, κρυφούς μήνες.
- Έτοιμες, κυρίες μου. - Ευχαριστώ.
Ήθελα μόνο να το πούμε με τον τρόπο μας. Χάλι το τμήμα Προσωπικού.
Μ' έκαναν να νιώσω και θύμα, και εγκληματίας.
Καταλαβαίνω ότι προσέχουν μετά τη φάση με τον Μιτς.
Ναι, το ξέρω. Συμφωνώ. Απλώς λέω πως ο Γιάνκο δεν είναι ο Μιτς.
Δεν νιώθεις άνετα να το δημοσιοποιήσεις, όμως;
Όχι, αλλά όχι επειδή με παρενόχλησε.
Επειδή είναι πιο γνωστός για το πάθος του με το χαλάζι.
Κανείς άλλος δεν τον πιάνει όπως εγώ. Κανείς δεν θα καταλάβαινε.
Νιώθω... Ντρέπομαι.
Χριστέ μου, νομίζω πως ντρέπομαι που τα έχω μαζί του.
Τέλεια. Ιδού η απάντησή σου, λοιπόν.
Δεν είναι τόσο εύκολο, Χάνα! Τον αγαπάω πάρα πολύ, γαμώτο.
Μόνο που ντρέπεσαι.
Ναι, γιατί φοβάμαι τις επικρίσεις.
Όπως νιώθω ότι με κρίνεις εσύ τώρα. Τι σκατά;
Ξέρω πως νομίζεις ότι τον αγαπάς, αλλά στην τελική,
είναι ένα περαστικό χημικό συναίσθημα που δεν αξίζει την καριέρα σου.
Σοβαρολογείς;
Κοίτα...
σας είδα στο Λ.Α. μαζί, να σαλιαρίζετε στα κρυφά.
Εγώ σας ανέφερα, ακριβώς γι' αυτόν τον λόγο.
Σε βλάπτει και θα συνεχίσει να σε βλάπτει. Δεν είναι καλό.
- Εσύ μας ανέφερες; - Έπρεπε.
Δεν σκέφτηκες να με ρωτήσεις πρώτα;
Ναι, αλλά φοβήθηκα
ότι θα πετούσες καμιά ατάκα περί αγάπης που θα μ' έκανε να σε συμπονέσω.
Και έπρεπε να γίνει.
Έχω μια ανώτερη θέση στη δουλειά. Έχω ευθύνη.
Μα είμαστε φίλες. Δεν είμαστε φίλες;
Δεν ξέρεις πώς λειτουργεί η ανθρώπινη αλληλεπίδραση;
Επειδή είμαστε φίλες το έκανα, Κλερ! Δεν θέλω να καταντήσεις...
Είσαι τόσο νέα, με τόσες δυνατότητες.
Τα εκμεταλλεύονται αυτά.
Πολλοί άντρες νοιάζονται περισσότερο για τη δύναμή τους παρά για σένα.
Πώς τολμάς να κρίνεις εμένα και τη σχέση μου;
Και πώς τόλμησες να με αναφέρεις στο τμήμα Προσωπικού;
Νιώσε όση υπεροψία και θυμό θες. Καταλαβαίνω.
Τέτοια πράγματα, όμως, δεν είναι μόνο αυτό που φαίνονται.
Απλώς λέω πως υπάρχουν συνέπειες.
Κι εσύ δεν καταλαβαίνεις τι κάνεις τώρα.
Χάρη ήθελα να σου κάνω.
Δεν μ' ενδιαφέρει αν με μισείς. Πραγματικά.
Δεν σε μισώ.
Και δεν ξέρω τη δική σου εμπειρία, αλλά σαφώς δεν είναι η δική μου.
Ξέρεις κάτι; Σ' ευχαριστώ. Βασικά, μου έκανες τεράστια χάρη.
Κατάλαβα γιατί αγαπώ τον Γιάνκο.
Γιατί είναι ο μόνος στον κόσμο που με καταλαβαίνει πραγματικά
και δεν με κρίνει, γαμώτο!
Πάω να φάω με τον σύντροφό μου, λοιπόν, τον οποίον αγαπώ
και που ποτέ δεν θα μου διέλυε τη ζωή.
Τι διάολο, ρε Κόρι; Για καραγκιόζη με περνάς;
Παίζεις με τη μοίρα μου και τα αισθήματά μου;
Ναι, έκπληξη, φίλε! Έχω αισθήματα!
Έχω καρδιά, έχω μυαλό, και λιονταρίσιο κουράγιο,
το οποίο πέταξες.
Εξαιτίας του Μάρλον "Φτυσιάρη" Τέιτ;
Αυτός θα σου διορθώσει την πορεία; Καλή τύχη, καριόλη!
Γιατί ο τύπος είναι σκέτο αγγούρι, εντάξει;
Και θα σκυλοβαρεθείς κι εσύ κι ο κόσμος,
οπότε σάλτα και γαμήσου, ρε Κόρι!
Δύο λέξεις θα σου πω, Τσιπ: Μάγκι Μπρένερ.
Φοβερή δημοσιογράφος. Τι έκανε;
Την πλησίασες λίγο γρήγορα. Δεν το σκέφτηκες καλά.
Εκτέθηκες.
Για να σώσεις το τομάρι σου,
θα με συναντήσεις στο γραφείο σου σε δύο ώρες.
Είσαι πανέμορφη!
- Σ' ευχαριστώ. - Για σένα.
- Κι εσύ δεν είσαι κακός. - Όντως.
Πώς σου φαίνεται; Δεν είναι ρομαντικό;
Ωραίο είναι.
"Ωραίο"; Μήνες τώρα θέλω να σε φέρω εδώ!
Έχουν μπέργκερ; Έχω όρεξη για ένα μπέργκερ με τυρί.
Όχι, δεν έχουν τσίζμπεργκερ.
Έχουν, όμως, εξαιρετικό φιλέ μινιόν στα κάρβουνα.
Αυτό ακούγεται αποδεκτό.
Ωραία.
Τουρίστες είναι. Μην ανησυχείς.
Ξέρω τον ιδιοκτήτη και με διαβεβαίωσε πως δεν θα μας ενοχλήσουν.
- Τέλεια. - Πάμε, λοιπόν; Ωραία.
Συγγνώμη. Θεέ μου, είναι πολύ ρομαντικό μαγαζί.
Να κάτσουμε λίγο; Πάει να σπάσει η καρδιά μου.
Φυσικά, δεν βιαζόμαστε.
Θα μας κρατήσουν το τραπέζι. Κανένα θέμα. Είσαι καλά;
- Συγγνώμη. - Σταμάτα να ζητάς συγγνώμη!
- Δεν πειράζει. - Εντάξει.
Συγγνώμη. Γαμώτο.
Τι συμβαίνει;
Απλώς παθαίνω καρδιακή προσβολή.
Πάρε ανάσα.
Θα μου πεις τι συμβαίνει πραγματικά;
Πίστευα πως αυτό θα ήταν ένα καλό πρώτο βήμα.
Μα ξαφνικά, το νιώθω υπερβολικό.
Ξέρεις κάτι; Άσ' το. Πάμε για μπέργκερ.
- Γιάνκο. - Όχι, ξέρω ένα φοβερό μαγαζί στα προάστια.
Το καλύτερο μπέργκερ της πόλης.
Πολύ πιο θορυβώδες και λιγότερο ρομαντικό.
Μυρίζει λες κι έχει χυθεί παντού μπίρα.
Τέλειο πρώτο ραντεβού. Έλα, πάμε.
Θέλω να νιώσω κι εγώ ανακουφισμένη κι ενθουσιασμένη, αλλά δεν μου βγαίνει.
Καλά, εντάξει, αλλά θα το ξεπεράσουμε.
Γιατί όλα όσα νιώθεις τώρα,
ξέρω ότι θα σβήσουν με τον καιρό.
Ίσως, αλλά η ιδέα να περιμένω μια υποτιθέμενη ημέρα στο μέλλον
πάει πολύ. Δεν...
Δεν είμαι έτοιμη.
Δεν μπορώ να ζω ξέροντας πως οι συνάδελφοί μας ξέρουν για μας.
Δεν νιώθω ο εαυτός μου.
Κανείς δεν θα καταλάβει γιατί είμαστε μαζί, και θα πρέπει να το εξηγώ.
- Ντρέπεσαι για μένα. - Όχι!
- Κι όμως. - Όχι, δεν ντρέπομαι για σένα.
Δεν είναι αυτό. Απλώς τώρα ξεκινάω.
Δεν θέλω να με προσδιορίζει ο σύντροφός μου.
Μα εσύ θα προσδιορίζεις πάντα τον εαυτό σου, το ξέρεις.
Αυτή είναι μια όμορφη, αισιόδοξη και πολύ αφελής δήλωση, Γιάνκο.
Κι αν δεν δίναμε δεκάρα για τους άλλους;
Σοβαρά. Να πάει να γαμηθεί όποιος δεν μας καταλαβαίνει.
Σημασία έχουμε εσύ κι εγώ.
Δεν μπορώ. Δεν μπορώ να το κάνω αυτό.
Ήμουν σ' ένα υπέροχο, σκοτεινό δωμάτιο μαζί σου,
και λάτρευα το κάθε λεπτό.
Και ξαφνικά, άναψαν τα φώτα, και δεν αισθάνομαι το ίδιο πια.
Λυπάμαι.
Πραγματικά δεν θέλω να το κάνω αυτό.
Πονάει πολύ, αλλά...
δεν μπορώ να σου πω ψέματα.
Δεν πειράζει. Καταλαβαίνω.
Όχι, Νέιτ, δεν μ' ενδιαφέρει η έκθεση.
Το θέμα της κηδεμονίας μ' ενδιαφέρει.
Δώσ' της το το κωλόσπιτο. Δεν με νοιάζει.
Θέλω μόνο κάτι γραπτό, που να λέει ότι μπορώ να βλέπω τους γιους μου.
Το σημαντικότερο. Μόνο αυτό θέλω.
Να σου πω, πρέπει να σ' αφήσω. Θα σε πάρω αργότερα.
Μόνο φρόντισέ το, σε παρακαλώ.
Καλώς την.
Πέρνα μέσα.
Θα υποθέσω πως δεν έχεις όρεξη να παραγγείλουμε.
Μια κουβεντούλα; Να με ενημερώσεις;
Δεν πρόκειται να γίνει αυτό. Δεν θα σου πάρει συνέντευξη η Μπράντλεϊ.
Μάλιστα. Δεν το έχω ακούσει από την ίδια, οπότε...
Έχασες την αξιοπιστία σου, δεν σου έχουν απομείνει σύμμαχοι.
Δεν θα τα βάλεις με τον Φρεντ και το δίκτυο.
Ήρθε η ώρα να τα παρατήσεις.
Ήρθε η ώρα ν' αφήσεις ήσυχη κι εμένα και την εκπομπή μου.
Την εκπομπή "σου";
Δεν αφορά ακριβώς εσένα, Άλεξ.
- Δηλαδή; - Παλεύω για τη ζωή μου.
Η δική σου είναι μια χαρά, το ίδιο και η καριέρα σου.
Δεν μπορείς να το εγγυηθείς αυτό.
Βασικά, μπορώ.
Ο κόσμος δεν είναι έτοιμος να κατηγορήσει τη γυναίκα για τη συνέργειά της.
Ούτε καν τις ισχυρές.
Τη δική μου συνέργεια;
Σοβαρά τώρα;
Πραγματικά, θα συνεχίσεις να προσποιείσαι πως δεν ήξερες τι γινόταν;
Θεέ μου.
- Έλεος κάπου! - Θεέ μου.
Μπορούμε να φερθούμε σαν μεγάλοι άνθρωποι και να μιλήσουμε ευθέως για μια φορά;
- Ας μιλήσουμε ειλικρινά μια φορά. - Για ποιο πράγμα;
Μου...
Σοβαρά τώρα, θα με κοιτάς στα μάτια και θα μου πεις ότι δεν συμμετείχες;
Πώς συμμετείχα;
Μάλιστα, προφανώς, προσποιούμαστε ακόμη. Ή δεν τα θυμάμαι καλά.
Δεν σ' εκνεύριζαν εκείνες οι γυναίκες;
Δεν έκανες αστεία εις βάρος τους;
Δεν χλεύαζες, ενίοτε, την απόγνωσή τους όταν τις παρατούσα;
Εγώ μπορεί να τις πηδούσα, αλλά εσύ ήσουν πολύ σκληρή.
Και οι λέξεις μετράνε.
Κοίτα, δεν θα κυνηγήσω εσένα.
Στην τελική, πάντα θα σε στηρίζω. Πάντα.
Θα ωφελούμασταν κι οι δυο, όμως,
αρκεί να βγάλεις το συναίσθημα.
Ελάχιστοι άντρες στη θέση μου έχουν θελήσει να μιλήσουν.
Ο κόσμος θα το δει. Ίσως είναι μια εμβληματική στιγμή.
Ίσως ν' ανεβάσει κι εσένα και την εκπομπή. Η Μπράντλεϊ το βλέπει.
Δεν μπορείς να με βάλεις σε κουτάκια.
Δεν μπορείς να διαχωρίσεις τον πόνο μου απ' αυτό που θες εσύ.
Πρέπει να καταλάβεις πως αυτό που πας να κάνεις μου ραγίζει την καρδιά.
Είναι ολόκληρη η ζωή μου. Η παρακαταθήκη μου.
Δεν μπορείς να ζητάς να μην παλέψω.
Και μπορώ, και το κάνω. Το ζητάω.
Ε, τότε...
όχι.
Πάντως, δεν θα γίνει στη δική μου εκπομπή.
Μάλιστα. Κοίτα...
Μπορώ να πάω κάπου αλλού. Όλες οι εκπομπές θα το ήθελαν.
Κι αν γίνει αυτό, θα είναι δύσκολο να κρύψω
το γεγονός ότι η ίδια μου η έδρα δεν είχε τη διάθεση να κάνει μια ενδοσκόπηση.
Και ότι δοθείσης της ευκαιρίας, επέλεξαν τη σιωπή.
Θα δοθεί μεγάλη δημοσιότητα στο διαζύγιό μου,
γιατί ακολούθησε τόσο γρήγορα μετά τις αποκαλύψεις για σένα.
Βλέπεις, η αλήθεια είναι...
πως δεν ήταν εύκολο να κάθομαι δίπλα σου.
Ήσουν ισχυρός και τρομακτικός.
Υπήρξαν φορές που προσπαθώ να ξεχάσω χρόνια τώρα.
Βασικά, θυμάμαι μια συγκεκριμένη φάση.
Ήμασταν στη Χιλή, σε εξωτερικό ρεπορτάζ,
και... ήσουν έξαλλος για την πορεία της εκπομπής.
Και με κατηγόρησες ότι χωνόμουν στο κομμάτι σου.
Και ένιωσα απαίσια. Φρικτά.
Ήθελα να επανορθώσω, λοιπόν.
Βγήκαμε για ποτά, λοιπόν, και μετά, κι άλλα ποτά.
Και θυμάμαι μόνο να προσπαθώ να γυρίσω στο δωμάτιο του ξενοδοχείου μου.
Και μετά, ξύπνησα σ' ένα κρεβάτι που δεν ήταν δικό μου.
Και ήμουν στο δικό σου.
Και δεν θυμάμαι απόλυτα πώς βρέθηκα εκεί.
Δεν θα τολμούσες.
Δοκίμασέ με.
Είναι αξιοθρήνητο αυτό, Άλεξ.
Δεν μ' ενδιαφέρει.
Αντίο, Μιτς.
Αυτός ο χώρος έχει πολλά ηθικά όρια
και ομολογώ πως έχω ξεπεράσει τα περισσότερα, μα αυτό είναι...
Δραματικό; Συναρπαστικό;
Θες να κάνεις το Morning Show πυρηνικό όπλο
και να το στρέψεις στο δίκτυο. Είναι παλαβό!
Εσύ δεν μ' έσυρες μέχρι το Μπρούκλιν
για να μου πεις κρυφά
ότι ήθελες να καταστρέψεις τον Φρεντ;
Ναι, αλλά όχι με όπλο την εκπομπή μας. Αυτό είναι αποστολή αυτοκτονίας.
Πολύ Β' Παγκόσμιο μνημονεύεις.
Είμαι εκνευρισμένος!
Κατανοητό, αλλά δεν προσπαθώ να καταστρέψω το TMS.
Μόνο να ψάξω τους ισχυρισμούς του Μιτς για τον Φρεντ.
Στον αέρα του Φρεντ;
Ναι, αλλά αν το κάνω σωστά, νομίζω πως θα αποφύγω το πυρηνικό ολοκαύτωμα.
Η λέξη-κλειδί είναι το "νομίζω".
- Αυτό είναι... - Τσιπ.
Το τρένο ξεκίνησε, φίλε μου.
Το θέμα είναι μόνο αν είσαι επάνω ή αν θα σε πατήσει.
Εξετάζεται ο αντικαταστάτης σου.
Ο Μιτς είναι έτοιμος να πει την αλήθειά του σ' όποιον ακούει.
Κι αν όχι εμείς, θα τον αρπάξει το YDA. Θα μας ξεπεράσουν στα νούμερα
και η Όντρα θα πάρει Έμμυ Πρωινής Ζώνης. Για όνομα.
Κι ας μην ξεχνάμε και την έμπιστή σου, τη Μάγκι Μπρένερ.
Χάρη σ' εσένα, μυρίζεται ένα άρθρο υποψήφιο για Πούλιτζερ
για τους πολλούς σκελετούς του UBA.
Άρα, θα μιλήσει με όλους, ακόμη και με τον Φρεντ.
Την περιμένει την ανταρσία, λοιπόν.
Πρέπει να κινηθούμε γρήγορα. Να ελέγξουμε ό, τι μπορούμε.
Να φέρουμε τον Μιτς εδώ και να γίνει με τους όρους μας.
Μας αρκεί μόνο ένα υπέρλαμπρο ρεπορτάζ.
Πού είναι το κουράγιο σου, Τσιπ;
Και η Άλεξ; Όλα αυτά θα γίνουν πίσω απ' την πλάτη της;
Νιώθετε καλά μ' αυτό;
Όχι. Εγώ, προσωπικά, νιώθω απαίσια.
Εκείνη μου έδωσε αυτήν την ευκαιρία, ό, τι κίνητρα κι αν είχε,
και θα έπρεπε να την ευγνωμονώ.
Να της φερθώ καλύτερα.
Τι θα κερδίσω, όμως, έτσι; Τι θα κερδίσει οποιοσδήποτε από μας;
Έχουμε μια ευκαιρία να κάνουμε κάτι πραγματικά ουσιαστικό.
Κι είναι αλαζονικό να πιστεύουμε πως θα έχουμε κι άλλες ευκαιρίες.
Παραείμαστε μεγάλοι για τέτοια.
Για την ιστορία, εγώ έχω την αλαζονεία να πιστεύω πως έχω πολλές ευκαιρίες.
Κοιτάξτε, απλώς εννοώ...
Με την Άλεξ ανελιχθήκαμε μαζί. Είμαι φίλος της.
Ήμουν ο παραγωγός της. Κάτι σημαίνει αυτό.
Ίσως μπορώ να της μιλήσω ή να προσπαθήσω να την πείσω. Απλώς...
Εντάξει, αλλά για να ξέρεις όλα τα δεδομένα,
δεν έχω μόνο εγώ κανονισμένο ραντεβού με τον Μάρλον Τέιτ.
ΜΙΤΣ ΚΕΣΛΕΡ
- Ναι; - Γεια σου, μικρή! Τα περιθώρια στένεψαν.
Και δεν θέλω να σε πιέσω, αλλά θέλω να μιλήσεις επισήμως
και να με στηρίξεις.
Πολύ σύντομα.
Ραντεβού έξω απ' το διαμέρισμά σου.
Στείλε μου τη διεύθυνσή σου.
Γεια.
Σ' ευχαριστώ πολύ που ήρθες. Το εκτιμώ.
Αν και μου θυμίζει λίγο Βαθύ Λαρύγγι.
Θες να έρθεις μέσα; Είναι ζεστά. Έχω απ' όλα τα ποτά.
Αν θες να επαληθεύσω την ιστορία,
εντάξει, θα το κάνω, αρκεί να μην αναφερθώ.
Δεν θυμάμαι τα πράγματα όπως εσύ, όμως.
Εντάξει. Έλα μέσα να πιούμε ένα ποτό.
Να το συζητήσουμε. Να βεβαιωθούμε πως νιώθεις άνετα με τη δήλωσή σου.
Αυτά που θες να πω, όμως, δεν έγιναν έτσι για μένα.
Τι δεν έγινε έτσι για σένα;
Δεν σε χρησιμοποίησα για προαγωγή.
Εσύ με χρησιμοποίησες.
Νόμιζα πως πραγματικά πίστευες σ' εμένα!
Ότι ήσουν ο μέντοράς μου. Σε θαύμαζα!
Εντάξει. Κατάλαβα.
Είσαι μεθυσμένη;
Μια χαρά είμαι.
Εντάξει. Εγώ...
Λυπάμαι αν σε πλήγωσα, Χάνα. Πραγματικά.
Και λυπάμαι που νιώθεις ότι δεν εκτίμησα το ότι σε γνώρισα από εκείνη την άποψη.
Όχι, δεν εννοώ...
Προσπάθησα να φύγω.
Μη...
- Ήμουν νέα και φιλόδοξη. - Όχι, όχι.
Και σε θαύμαζα ως δημοσιογράφο, ως αφεντικό.
Και μια μέρα ξαφνικά, αποφάσισες ν' αρχίσεις να μου δείχνεις προσοχή,
κι ένιωσα πως ίσως έκανα εξαιρετική δουλειά.
Δεν ήρθα στο δωμάτιό σου επειδή ήθελα να...
Δεν μου πέρασε καν απ' το μυαλό ως πιθανότητα. Μα όταν βρεθήκαμε εκεί...
Έγινε τόσο γρήγορα, που πάγωσα.
Πάγωσες ή προσπάθησες να φύγεις; Τι απ' τα δύο έγινε;
- Δεν ήξερα... - Όχι, όχι!
Δεν θα κατηγορείς εμένα για τα περασμένα που μετανιώνεις.
Είσαι δυνατή γυναίκα. Χειραφετημένη.
Όταν ο Μιτς Κέσλερ αποφασίζει να κάνει σεξ μαζί σου,
- νιώθεις τελείως ανήμπορη. - Χριστέ μου! Σταμάτα!
Να σου πω κάτι; Αν δεν θες να με βοηθήσεις, καλώς.
Μεγάλο παιδί είμαι, αντέχω.
Αλλά μη φέρεσαι σαν θύμα, γαμώτο,
επειδή σε συμφέρει τη συγκεκριμένη στιγμή!
Πολλή πέραση έχει αυτή η τακτική απόψε!
Δεν ψάχνω τίποτα. Δεν θέλω τίποτα.
Όχι, θες μόνο να νιώσω σαν απόβρασμα.
Θέλω μόνο να καταλάβεις πώς μπορεί να ένιωσα εγώ!
Τότε αρχίζαμε να γνωριζόμαστε, Χάνα. Δεν σε δελέασα στο δωμάτιο.
Δεν σε εξανάγκασα. Δεν σε ξεγέλασα.
Ανεβήκαμε επάνω και απλώς συνέβη, γαμώτο.
Ενήλικη είσαι. Ας έλεγες κάτι!
Έξυπνη γυναίκα δεν είσαι;
Απ' ό, τι καταλαβαίνω, είσαι αρκετά ευφυής.
Και μια έξυπνη γυναίκα ξέρει τι σημαίνει όταν ο κεντρικός,
που βγάζει 20 εκατομμύρια δολάρια τον χρόνο,
κάνει παρέα με τη βοηθό υπεύθυνη καλεσμένων.
Η έξυπνη γυναίκα δεν σκέφτεται
"Α, με κάλεσε στο δωμάτιό του επειδή θέλει μια νέα κολλητή".
Υπεύθυνη καλεσμένων είσαι.
Πείθεις κόσμο να βγει στην εκπομπή.
Τους ξελογιάζεις.
Ξέρεις κάτι; Δεν μπορείς να θυμώνεις επειδή ξελόγιασαν κι εσένα!
Απορώ γιατί ήρθα εδώ.
Να σου πω κάτι; Θα την επιβεβαιώσω την ιστορία σου.
Θέλω μόνο να παραμείνω ανώνυμη.
Και θέλω να μ' αφήσεις ήσυχη.
Ναι, κανένα πρόβλημα.
Έλα, Τσιπ! Τι έγινε;
Πώς πάει;
Απλώς...
Απλώς πήρα να δω τι κάνεις.
Και όταν μιλήσαμε νωρίτερα,
μου φάνηκε πως κάτι σε ενοχλούσε, οπότε...
Ίσως να 'ναι η έκτη αίσθηση του παραγωγού, ίσως και μαλακίες.
Αλλά... Είσαι καλά;
Είμαστε καλά εμείς;
Ναι, καλά.
Ναι. Είχα...
Είχα περίεργη διάθεση το πρωί.
Δεν κοιμήθηκα καθόλου καλά.
Εντάξει. Αφού ήταν μόνο αυτό.
Ναι. Όχι, μόνο αυτό είναι.
Είμαστε εντάξει;
Έλα τώρα. Ξέρεις πως πάντα είμαστε εντάξει.
Εντάξει, καληνύχτα.
Καληνύχτα.